CELEX: 62010TN0244
Language: el
Date: 2010-05-26 00:00:00
Title: Υπόθεση T-244/10: Προσφυγή της 26ης Μαΐου 2010 — Τσακίρης-Μάλλας κατά Γ.Ε.Ε.Α. — Seven (7 Seven Fashion Shoes)

14.8.2010   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 221/49
            
         Προσφυγή της 26ης Μαΐου 2010 — Τσακίρης-Μάλλας κατά Γ.Ε.Ε.Α. — Seven (7 Seven Fashion Shoes)
   (Υπόθεση T-244/10)
   ()
   2010/C 221/79
   Γλώσσα της προσφυγής: η ελληνική
   
      Διάδικοι
   
   
      Προσφεύγουσα: Τσακίρης-Μάλλας Α.Ε. (Αργυρούπολη Αττικής, Ελλάδα) (εκπρόσωπος: Ν. Σημαντήρας, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Seven S.p.A. (Τορίνο, Ιταλία)
   
      Αιτήματα της προσφεύγουσας
   
   Η προσφεύγουσα ζητεί από το Γενικό Δικαστήριο:
   
               —
            
            
               να ακυρώσει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 22ας Μαρτίου 2010 στην υπόθεση R1045/2009-2·
            
         
               —
            
            
               να δεχθεί την υπ’αριθμόν 5445481 αίτηση καταχωρίσεως ως κοινοτικού σήματος του εικονιστικού σήματος «7Seven Fashion Shoes» για προϊόντα των κλάσεων 18 και 25, και
            
         
               —
            
            
               να καταδικάσει τους αντιδίκους στα δικαστικά έξοδα, περιλαμβανομένων των εξόδων που αφορούν στις διαδικασίες ανακοπής και προσφυγής ενώπιον του ΓΕΕΑ.
            
         
      Ισχυρισμοί και κύρια επιχειρήματα
   
   
      Αιτών την καταχώριση κοινοτικού σήματος: Η προσφεύγουσα
   
      Σήμα προς καταχώριση: Εικονιστικό σήμα «7Seven Fashion Shoes» για προϊόντα των κλάσεων 18 και 25 — αριθμός αίτησης καταχώρισης 5445481
   
      Δικαιούχος τού κατά τη διαδικασία ανακοπής αντιταχθέντος σήματος ή σημείου: Ο αντίπαλος στη διαδικασία ενώπιον του τμήματος προσφυγών
   
      Αντιταχθέν δικαίωμα επί σήματος ή σημείου: Ιταλικό εικονιστικό σήμα «7Seven», αριθμός καταχωρίσεως 769296, για προϊόντα των κλάσεων 14, 16 και 18· ιταλικό εικονιστικό σήμα «Seven», αριθμός καταχωρίσεως 928116, για προϊόντα των κλάσεων 16 και 18
   
      Απόφαση του τμήματος ανακοπών: Απόρριψη της ανακοπής
   
      Απόφαση του τμήματος προσφυγών: Ακύρωση της απόφασης του τμήματος ανακοπών και απόρριψη της αίτησης καταχώρισης για προϊόντα της κλάσης 18
   
      Λόγοι ακυρώσεως: Παράβαση του άρθρου 8, παράγραφος 1, στοιχεία α' και β', του κανονισμού (ΕΚ) 207/2009 του Συμβουλίου, καθόσον το τμήμα προσφυγών εσφαλμένως συνήγαγε ότι υπάρχει κίνδυνος συγχύσεως μεταξύ των σχετικών σημάτων· παράβαση του άρθρου 65, παράγραφος 2, σε συνδυασμό με το άρθρο 8, παράγραφος 5, του κανονισμού (ΕΚ) 207/2009 του Συμβουλίου, καθόσον το τμήμα προσφυγών απείχε εντελώς από την εξέταση του κατά πόσον τυγχάνει ή όχι εφαρμογής το άρθρο 8, παράγραφος 5, του κανονισμού.